**Certificazion linguistiche**

**de Lenghe Furlane**

**Simulazion de prove**

**Nivel C1**

Comprension scrite

|  |  |
| --- | --- |
| Comprension scrite | **Nivel** **C1** |

**Informazions su la prove**

Inte prove di comprension scrite i candidâts a varan di rispuindi in forme scrite a une serie di domandis formuladis par furlan, su plui argoments.

La gridele chi sot e furnìs altris dâts utii:

|  |  |
| --- | --- |
| **Durade massime de prove** | 40 minûts |
| **Minim dai ponts** | 6 |
| **Massim dai ponts** | 10 |

Tes pagjinis seguitivis si ripuarte un esempli di prove.

|  |  |
| --- | --- |
| Comprension scrite | **Nivel** **C1** |

**1. Lei chest test e segne la rispueste juste.**

**Primo Carnera, la mont che e cjamine**

Primo Carnera, un non un destin: il prin pugjil talian a deventâ campion dal mont, une sorte di promesse mantignude, onorant la sielte dai siei di clamâlu cussì. Il pugjil talian innomenât par ecelence, un fantaçon furlan, un zigant cuntune storie personâl degne di une leiende dal sport: la puaretât, il coraç, i sucès e i faliments.

Nassût a Secuals, dongje Spilimberc, tal 1906, za di piçul si viodeve che nol sarès stât un frut come ducj chei altris, stant che al jere nassût di 8 kg, salacor par vie di un zigantisim che cui mieçs medics di chê volte no si rivave a ricognossi. Cualchi miedi al à ipotizât ancje che Carnera al ves la acromegalie, ven a stâi une patologjie leade al malfunzionament de ipofisi, che e mande fûr masse ormon de cressite GH.

Primo al molà subit la scuele: so pari al jere soldât e sô mari no rivave adore a mantignî la famee cul so lavôr, tant che i fradis Carnera a torzeonavin dispès pes stradis a pitocâ. Cu la sô tressadure al cjatà lavôr tant che marangon; a 18 agns al jere za alt 2,05 metris e al pesave passe 125 kg.

Chê vite di stents e lis cundizions griviis dal Friûl di chei agns, però, no fasevin par lui e lu sburtarin a emigrâ in France, dulà che al le cualchi mês dopo di jessi jentrât te etât maiôr. Al fo cjapât sù a vore intun circ par fâ cualchi spetacul tant che “om invincibil”, ma nol durà trop: il pugjil veteran Paul Journée, intuint lis potenzialitâts di chel zovin, i ufrì la pussibilitât di jentrâ tal mont de boxe. Sul imprin Primo al refudà, ma po, denant di tant insisti, al decidè di acetâ. Journée i fasè cognossi Leon See, un promotôr parisin: chel al fo l’event che al screà la cariere di Primo Carnera.

Il stîl de boxe di Primo nol jere dal sigûr di chei rafinâts, anzit, al jere grês e nol veve nissune tecniche daûr.

|  |  |
| --- | --- |
| Comprension scrite | **Nivel** **C1** |

Al veve dut câs une carateristiche une vore impuartante, di là de fuarce: un pugnâ devastant, che lu veve fat deventâ no dome famôs in dute Europe, ma ancje un dai atletis plui fuarts in chê dissipline.

La promozion sul ring cun viaçs e garis intai Stâts Unîts e stramudà Carnera intune miniere par chei che a organizavin i incuintris di boxe. Midiant di une publicitât une vore smirade, intun sôl an al rivà a fâ cuasi 30 incuintris.

(Articul gjavât fûr, adatât e voltât de pagjine web: <https://www.esquire.com/it/cultura/icone/a23720892/primo-carnera-biografia/>)

|  |  |
| --- | --- |
| Comprension scrite | **Nivel** **C1** |

**Domandis**

1. Il non di Carnera, Primo

a) lu àn sielzût i siei parcè che a volevin che al deventàs un campion dal mont

b) al jere une vore slargjât fra i pugjii de epoche

c) al è stât premonitori dai siei sucès sportîfs

d) i è stât dât parcè che al jere grandonon cuant che al è nassût

2. Cuant che Carnera

a) al vignì al mont, i miedis i diagnosticarin la acromegalie

b) al nassè, la medisine no podeve inmò spiegâ cemût mai che al fos tant grant

c) al nassè, al pesave almancul 8 kg parcè che no lu vevin curât prin

d) al vignì a lûs, al veve la acromegalie parcè che i mancjave un toc di ipofisi

3. Di frut, Carnera

a) al à molât la scuele adore parcè che no i plaseve studiâ

b) al pitocave parcè che cu la paie di marangon nol rivave a lâ indenant

c) ogni tant al saltave la scuele par lâ a pitocâ

d) al à lassât la scuele par podê judâ la famee a lâ indenant

4. Carnera al le in France

a) par lâ a cjatâ un so amì, Paul Journée

b) cuntun circ furlan par tirâ sù cualchi franc

c) parcè che li che al jere a stâ la vite e jere masse dure

d) par cirî fortune tant che zovin pugjil, judât di Paul Journée

|  |  |
| --- | --- |
| Comprension scrite | **Nivel** **C1** |

5. Carnera

a) nol veve un stîl biel di viodi cuant che al combateve

b) al deventà famôs in dute Europe parcè che al jere il plui fuart tal pugjilât

c) al jere un om grês che al saveve pugnâ une vore ben

d) al deventà une vore popolâr par vie de sô tecniche rafinade

6. La popolaritât di Carnera

a) i à fat vinci cuasi 30 incuintris intun an

b) e vignive disfrutade di cui che al inmaneave i siei combatiments

c) e derivave dal fat che i plaseve tant viazâ, massime intai Stâts Unîts

d) intai Stâts Unîts e jere leade al fat che al fos forest

|  |  |
| --- | --- |
| Comprension scrite | **Nivel** **C1** |

**2. Tal test ca sot a son 20 erôrs. Cjatiju, scrîf la rie dulà che a son e torne a scrivi lis peraulis inte lôr forme corete.**

**Un grant sucès pal canâl Tic e Tac Furlan. Protagoniste la mestre di furlan Greta Fabbro**

1. A son numars che a fasin girâ il cjâf chei che a corin su Tic e Tac Furlan, il canâl che al
2. jude a imparà la lenghe furlane su TikTok, la plateforme che i zovins e amin di plui.
3. I stan daûr al canâl plui di 17 mil personis; i "mi plâs" a son cuasi 180 mil e lis
4. visualizazions a son rivadis in dut a pase 20 milions. Se ancjemò no lu cognossês e si
5. domandais cemût mai di chest suces, ve che us din la rispueste in dos peraulis: la
6. simpatie e la creativitât de protagoniste Greta Fabbro. Sul profîl a presente ideis
7. interessants par svicinâsi ae marilenghe o par miorâ la so cognossince. I siei videos une
8. vore curts, di pueste pe plateforme, a son un condensât di curiositats e di informazions
9. che e presente ai utents in maniere simpatiche e lizere, cun induvinei linguistics, pirulis
10. di gramatiche e tant ancjemò. Greta Fabbro, che cuant che e gjave i vistîts di insegnante
11. di scuele de infanzie si met su chei di "mestre di furlan", e sa cemût cjapâ i siei students
12. virtuâls: i stan daûr simpri plui zovins, ma ancje cui che al à passât i "ante", furlans ma
13. no dome. Cucant tai videos plui cjalâts o vin: "Sbrissadis cu la A" pa rubriche dute di
14. "Sbrissadis", che e marche i erôrs plui comuns che si fàsin tal voltâ li peraulis dal talian
15. al furlan. O il video une vore divertent "Ce cjalt", dulà che Greta e spieghe cuai che a son
16. i mûts – addiriture 10 - par dî par furlan che al è cjalt. Pe rubriche "Cumò ti spieghi", al à
17. vût un biel sucès ancje il video "Furlan e spagnûl", dôs lenghis cusinis cun tantis
18. assonancis tra di lôr. Invessit pe serie "Lu savevistu che", e je rivade a cuasi 800 mil
19. visualizazions le clip di "YoupalTubo" che e presente ancje su Tik Tok la squadre dai
20. zovins youtubers.

(Articul gjavât fûr e adatât de copie digjitâl dal mensîl *Il Paîs* dal mês di Mai dal 2024: <https://arlef.it/app/uploads/stampa-friulana/ilpais-maggio-arlef.pdf>)

|  |  |
| --- | --- |
| Comprension scrite | **Nivel** **C1** |

**3. Lei lis frasis te gridele ca sot e metilis in ordin par che il test su la storie dal teatri furlan al torni a vê la sô secuence logjiche origjinâl. Segne te colone a çampe il numar progressîf di ogni paragraf.**

|  |  |
| --- | --- |
|  | Puartât fûr de glesie il lûc di rapresentazion, si bandone in maniere graduâl l’argoment sacri: il spetacul si trasforme in parodie comiche de vite par divertiment e si insiore di interpretazions intes *lenghis volgârs*. |
|  | Si à di rivâ fin al secul XV par cjatâ i prins tescj dramatics scrits ad implen par furlan, il *Testament* di Josef di Strassolt e *Contrasto Homo e Dona* di un anonim. |
|  | Dal 1550 indevant, invezit, ancje i comuns a àn tacât a concedi lis lôr salis consiliârs pes rapresentazions teatrâls. |
|  | Fin al 1300 però, no si cjate nuie che si puedi definî “teatri”, almancul daûr de concezion dal dì di vuê. |
|  | Propit la mancjance des fondis culturâls de Comedie e sarà la cause dal fat che, te nestre lenghe, il teatri no si è disvilupât fintremai tal secul XIX. |
|  | I prins agns dal Cinccent a jerin stâts une vore dificii pal Friûl: tal 1508 la epidemie di peste, tal 1511 il riviel de Joibe Grasse e po dopo il taramot. |
| **1** | Lis primis formis di teatri regjistradis in Friûl a son lis Rapresentazions sacris, nassudis in France tor dal secul X e dopradis in clâf didatiche par spiegâ a la int la religjon e i siei misteris. |
|  | Nol jere timp pai divertiments e, di fat, no si àn gnovis su lis rapresentazions teatrâls. |

|  |  |
| --- | --- |
| Comprension scrite | **Nivel** **C1** |

|  |  |
| --- | --- |
|  | Si pues dî, duncje, che par assisti ae nassite di une leterature teatrâl in lenghe furlane si à di rivâ al 1800. |
|  | Tra il Cinccent e il Sîscent, in Italie e nas la Comedie de art che e rapresente il so timp, cun ducj i siei vizis e lis sôs virtûts, e che e met in sene spetacui alegorics ispirâts ae vite cuotidiane de epoche. |
|  | Il prin, scrit tant che un dialic a dôs vôs (masculine e feminine), al pues jessi considerât une semence di rapresentazion popolâr. |
|  | Tacant de metât dal 1500, si pues fevelâ di rapresentazions teatrâls metudis in sene di atôrs professioniscj, dentri di lûcs sierâts, come tal 1563, cuant che intun document si fevele di un spetacul: une comedie metude in sene a Udin, te sale grande dal Cjistiel. |
|  | I prins tescj poetics in lenghe furlane a son de metât dal secul XIV. Si trate di doi contrascj amorôs in forme di sonet, cjatâts a Cividât: *Biello dumnlo di valor* e *Soneto furlan*. |
|  | Viodude la sô completece e organicitât, *Testament* al pues jessi considerât il test ae fonde dal teatri par furlan. E vâl po dopo la pene di marcâ il fat che, in chescj secui, lis rapresentazions teatrâls no si fasin in lûcs sierâts, ma tal viert, tes placis e sui sagrâts. |
|  | Cu la Comedie de art a nassin lis primis mascaris e il lengaç al devente simpri plui locâl e regjonâl. In Friûl, i spetacui de Comedie de art no son rapresentâts di grups locâi, ma di compagniis venezianis di passaç. |
|  | Intai secui precedents, di fat, il teatri pal popul si lu faseve in place, biel che chel pai siôrs al jentrave dentri tai palaçs dai nobii di dut il Friûl. |

(Test gjavât fûr de pagjine web: <https://arlef.it/lenghe-e-culture/teatri/>)

|  |  |
| --- | --- |
| Comprension scrite | **Nivel** **C1** |

**SOLUZIONS DAI ESERCIZIS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Esercizi 1** | | |  |  | **Esercizi 2** | | | |
|  |  | |  |  |  | |  | |
| 1. | c) |  | |  | Rie 1 | zirâ | |
| 2. | b) |  | |  | Rie 2 | imparâ | |
| 3. | d) |  | |  | Rie 2 | a | |
| 4. | c) |  | |  | Rie 4 | passe | |
| 5. | a) |  | |  | Rie 5 | sucès | |
| 6. | b) |  | |  | Rie 5 | dôs | |
|  |  | |  |  | Rie 6 | | e | |
|  |  | |  |  | Rie 7 | | interessantis | |
| **Esercizi 3** | | | |  | Rie 7 | | sô | |
|  |  | |  |  | Rie 8 | | curiositâts | |
| 3 | Puartât… | | |  | Rie 11 | | sù | |
| 6 | Si à di rivâ… | | |  | Rie 12 | | virtuâi | |
| 12 | Dal 1550… | | |  | Rie 13 | | pe | |
| 2 | Fin al 1300… | | |  | Rie 14 | | fasin | |
| 15 | Propit la… | | |  | Rie 14 | | lis | |
| 8 | I prins agns… | | |  | Rie 15 | | cuâi | |
| 1 | Lis primis… | | |  | Rie 16 | | adiriture | |
| 9 | Nol jere timp… | | |  | Rie 18 | | Invezit | |
| 16 | Si pues dî… | | |  | Rie 19 | | La | |
| 13 | Tra il Cinccent… | | |  | Rie 19 | | scuadre | |
| 5 | Il prin, scrit… | | |  |  | |  | |
| 10 | Tacant de… | | |  |  | |  | |
| 4 | I prins tescj… | | |  |  | |  | |